ଅର୍ଗସ ବ୍ୟୁରୋଃ ଭାରତର ଇଞ୍ଚେ ଜମି କାହାକୁ ଦିଆଯିବନି । ରାଜ୍ୟସଭାରେ ନିଜର ବିବୃତ୍ତି ରଖିବା ସମୟରେ ଏଭଳି ଦୃଢୋକ୍ତି ପ୍ରକାଶ କରିଛନ୍ତି ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ । ସୂଚନା ଅନୁସାରେ, ପୂର୍ବ ଲଦାଖର LACରେ ଚାଇନା ସୈନ୍ୟଙ୍କୁ କଡ଼ା ଜବାବ ଦେଇଛନ୍ତି ଭାରତୀୟ ସେନା । ଗତବର୍ଷ ଚୀନ ଏଲଏସିରେ ବିପୁଳ ପରିମାଣର ଗୋଳାବାରୁଦ ଠୁଳ କରୁଥିଲା।
ତେବେ ଏବେ ଆଲୋଚନାର ସୁଫଳ ମିଳିବାକୁ ଯାଉଛି। ଦୁଇ ପକ୍ଷଙ୍କ ପୈଙ୍ଗାଙ୍ଗର ଉତ୍ତର ଏବଂ ଦକ୍ଷିଣ କୂଳରୁ ହଟିବା ପାଇଁ ରାଜି ହୋଇଥିବା କହିଛନ୍ତି ରାଜନାଥ। ଚାଇନା ଫିଙ୍ଗର ୮ରେ ନିଜର ସୈନ୍ୟଙ୍କୁ ରଖିପାରିବ। ଏହାସହ ରାଜନାଥ କହିଛନ୍ତି, ଭାରତ ଇଞ୍ଚେ ଜମି କାହାକୁ ବି ଦିଆଯିବ ନାହିଁ । ଦେଶର ଅଖଣ୍ଡତାକୁ ବଜାୟ ରଖିବା ପାଇଁ ଭାରତୀୟ ସର୍ବଦା ପ୍ରସ୍ତୁତ। ଦୁଇ ପକ୍ଷ ନିଜ ନିଜର ପୂର୍ବ ନିର୍ଦ୍ଧାରିତ ସ୍ଥାନରେ ପହଞ୍ଚିଯିବା ନେଇ ଭାରତ ପକ୍ଷରୁ ସ୍ପଷ୍ଟ ଭାବେ କୁହାଯାଇଛି।
ଏଠାରେ ହୋଇଥିବା ନିର୍ମାଣକୁ ଡଟାଇ ଦିଆଯିବ ଏବଂ ୨୦୨୦ ଏପ୍ରିଲ ପୂର୍ବର ସ୍ଥିତି ପୁଣି ଲାଗୁ କରାଯିବା ନେଇ ଭାରତ ଏବଂ ଚାଇନା ମଧ୍ୟରେ ସହମତି ପ୍ରକାଶ ପାଇଥିବା ରାଜନାଥ କହିଛନ୍ତି।
